CELEX: 31983R3150
Language: el
Date: 1983-11-04 00:00:00
Title: Κανονισμός (ΕΟΚ) αριθ. 3150/83 του Συμβουλίου της 4ης Νοεμβρίου 1983 για την αναθεώρηση των ποσών για τα αποδεικτικά έγγραφα του πρωτοκόλλου αριθ. 1 περί καθορισμού της έννοιας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της δεύτερης σύμβασης ΑΚΕ—ΕΟΚ

Avis juridique important

|

31983R3150

Κανονισμός (ΕΟΚ) αριθ. 3150/83 του Συμβουλίου της 4ης Νοεμβρίου 1983 για την αναθεώρηση των ποσών για τα αποδεικτικά έγγραφα του πρωτοκόλλου αριθ. 1 περί καθορισμού της έννοιας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της δεύτερης σύμβασης ΑΚΕ—ΕΟΚ  

Επίσημη Εφημερίδα αριθ. L 309 της 10/11/1983 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 3150/83 ΤΟΥ ΣΥΜΒΟΥΛΙΟΥ  της 4ης Νοεμβρίου 1983  για την αναθεώρηση των ποσών για τα αποδεικτικά έγγραφα του πρωτοκόλλου αριθ. 1 περί καθορισμού της έννοιας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της δεύτερης σύμβασης ΑΚΕ-ΕΟΚ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  το πρωτόκολλο αριθ. 1 περί καθορισμού της έννοιας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της δεύτερης σύμβασης ΑΚΕ-ΕΟΚ (1), και ιδίως το άρθρο 6,  την πρόταση της Επιτροπής,  Εκτιμώντας:  ότι το άρθρο 6 παράγραφος 1 σημείο δ) του πρωτοκόλλου αριθ. 1 προβλέπει ότι η Κοινότητα μπορεί, όταν είναι αναγκαίο, να αναθεωρήσει τα ποσά που καθορίζουν σε ποιες περιπτώσεις τα έντυπα EUR 2 μπορούν να χρησιμοποιηθούν στη θέση των πιστοποιητικών κυκλοφορίας EUR 1 ή σε ποιες περιπτώσεις δεν πρέπει να αποδειχθεί η καταγωγή των προϊόντων όπως ορίζεται στο άρθρο 16 του εν λόγω πρωτοκόλλου· ότι τα εν λόγω ποσά αναθεωρήθηκαν πρόσφατα με τον κανονισμό (ΕΟΚ) αριθ. 2821/81 (2) ·  ότι, λόγω της αυτόματης μεταβολής της ημερομηνίας αναφοράς που επέρχεται κάθε δύο χρόνια, όπως προβλέπεται στο άρθρο 6 παράγραφος 1 σημείο γ) δεύτερη φράση του πρωτοκόλλου αριθ. 1, η πραγματική αξία των εκφραζόμενων στα εν λόγω εθνικά νομίσματα ορίων, που αντιστοιχούν στα ποσά που καθορίζονται στα άρθρα 6 και 16 του πρωτοκόλλου, θα μειωνόταν· ότι, για να αποφευχθεί η μείωση αυτή, πρέπει να αυξηθούν τα εν λόγω ποσά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το πρωτόκολλο αριθ. 1 της δεύτερης σύμβασης ΑΚΕ-ΕΟΚ τροποποιείται ως εξής:  - το ποσό που ορίζεται στο άρθρο 6 παράγραφος 1 σημείο β) αυξάνεται σε 2 000 ECU,  - τα ποσά που ορίζονται στο άρθρο 16 παράγραφος 2 αυξάνονται αντίστοιχα σε 140 και 400 ECU.  Άρθρο 2  Ο κανονισμός (ΕΟΚ) αριθ. 2821/81 καταργείται.  Άρθρο 3  Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Νοεμβρίου 1983.  Για το Συμβούλιο  Ο Πρόεδρος  Κ. ΒΑΪΤΣΟΣ  (1) ΕΕ αριθ. L 347 της 22. 12. 1980, σ. 73.  (2) ΕΕ αριθ. L 277 της 1. 10. 1981, σ. 3.